નારણપુરાના રહેવાસી પાટીદાર આગેવાન વાસુદેવભાઈ પટેલે પાટીદાર અનામત આંદોલનમાં કાર્યકરો-સરકાર વચ્ચે સમાધાન માટે પ્રયત્નો કર્યા હતા. ફરિયાદમાં તેમણે જણાવ્યું કે, 25 દિવસ પહેલાં તેમના મોબાઈલ ફોન ઉપર PAAS કાર્યકર પ્રકાશ પટેલનો ફોન આવ્યો હતો. પ્રકાશે જણાવ્યું હતું કે, ‘મારી પાસે તમારી ગુપ્ત વિગતોની CD છે. જો આ સીડી બહાર ન પાડવી હોય તો રુ.15 કરોડ આપી દો.’ વાસુદેવભાઈએ પૈસા આપવાની ના પાડતાં પ્રકાશે ધમકી આપી કહ્યું હતું કે, ‘જો પૈસા નહીં આપો તો હું હાર્દિક પટેલને કહી તમારી ગુપ્ત વિગતોની CD બજારમાં ફરતી કરી દઈશ.’